open-index/open-wikipedia-markdown huggingface dataset:
ללכת על דגים

**"ללכת על דגים"** הוא רומן מאת הרב חיים נבון, שיצא לאור בשנת 2012 בהוצאת "ידיעות ספרים". הרומן מספר על זוג מאורסים טריים הנחשפים לסוד משפחתי לפיו סבו של החתן הוא ממזר, ולכן לפי ההלכה צאצאיו פסולי חיתון. גילוי זה מטלטל את יחסי הזוג ואת חיי משפחת החתן ומעלה תהיות ואף התקוממות על הלכות פסולי חיתון.

## תוכן הספר
הספר מתחיל באירוסי הזוג יושי ושירי ובתחושות המעורבות של זוגות צעירים בציבור הדתי, מידת ההתאמה, מוכנות הזוג לחתונה ולהתחייבות הכרוכה בה.

בפגישתם עם סב הכלה לאחר אירוסיהם, מתברר שהסב מכיר את משפחת החתן מכפר הולדתו, ומכריז כי "לא תהיה חתונה", כיוון שסבו של יושי היה ממזר, ולכן אסור להם להתחתן על פי ההלכה. משלב זה חייהם של שירי ושל יושי נכנסים לסחרור, שירי מזניחה את עבודתה ויושי שוקע בדיכאון ובמחשבות על ההווה, העתיד ועל ההיגיון בהלכה בכלל ובהלכות ממזרות בפרט. בעוד שירי מתלבטת מה לעשות, יוצא יושי למסע לגילוי האמת ובו מתגלה לו כי אכן אם סבו בגדה בבעלה וכתוצאה מכך נולד בנה, סבו של יושי. לאחר שמגולל יושי את הסיפור בפני רבו, עונה לו הרב כי אין כל בעיה בשידוך, מאחר שסבו נולד כתוצאה מבגידת האם עם משרת גוי, ועל פי ההלכה הוא אינו ממזר ובזכות זה יכולים בני הזוג להינשא.

## ביקורת

## קישורים חיצוניים
*
* 
* 

קטגוריה:רומנים בעברית
קטגוריה:ספרי 2012
קטגוריה:ספרי ידיעות ספרים
כדרך בני מאדים (ספר)

**כדרך בני מאדים** (באנגלית: **The Martian Way and Other Stories**) היא אסופה של ארבעה סיפורים קצרים מאת הסופר אייזק אסימוב. 

הספר יצא לאור באנגלית בשנת 1955 ובעברית בהוצאת "מסדה" בשנת 1980, בתרגומו של אדם שרתיאל.

## רשימת הסיפורים
# כדרך בני מאדים
# נעורים
# המעמקים
# מלכודת פתאים

## קישורים חיצוניים
* 
* 

קטגוריה:ספרי 1955
קטגוריה:אוספי סיפורים קצרים של אייזיק אסימוב
קטגוריה:ספרי הוצאת אודיסיאה
קורט יורגנס

250px|ממוזער|שמאל|קברו של קורט יורגנס בווינה
**קורט יורגנס** (בגרמנית: **Curd Gustav Andreas Gottlieb Franz Jürgens**; 13 בדצמבר 1915 – 18 ביוני 1982) היה שחקן קולנוע ותיאטרון גרמני - אוסטרי.

## קורות חייו
נולד ליד מינכן בבאוואריה ובגיל צעיר החל לעבור כעיתונאי. בהשפעת אשתו הראשונה שהייתה שחקנית החל לשחק והופיע במספר סרטים בגרמניה הנאצית.

בגלל ביקורתו על הנאציזם הוא נעצר ב-1944 ונכלא במחנה ריכוז בהונגריה. לאחר מלחמת העולם השנייה הפך לאזרח אוסטרי.

הוא שיחק בעשרות סרטי קולנוע וטלוויזיה. בתחילה בסרטים דוברי גרמנית ואחרי המלחמה גם בסרטים דוברי אנגלית וצרפתית.

ב-1956 הופיע לצידה של בריג'יט ברדו בסרט "ואלוהים ברא את האישה" והחל להתפרסם מחוץ לארצות דוברות גרמנית. באותה שנה השתתף בתפקיד ראשי בהפקה צרפתית של "מיכאל סטרוגוב".

גובהו, 1.92 מטרים, וחזותו המרשימה הקנו לו תפקידים של מפקד גרמני בסרטים דוברי אנגלית:

ב-1957 הופיע כמפקד צוללת גרמני בסרט "האויב מלמטה", מול רוברט מיצ'ם.

ב-1958 הופיע לצידה של אינגריד ברגמן בסרט "פונדק האושר השישי". באותה שנה הופיע בסרט "אני והקולונל" (בארץ נקרא "יעקובובסקי והקולונל", כקצין פולני אנטישמי מול היהודי יעקובובסקי (דני קיי).

ב-1959 הופיע לצידה של מיי בריט כפרופסור עמנואל ראט בגרסה מחודשת ל"המלאך הכחול".

ב-1962 הופיע בסרט "היום הארוך ביותר", בתפקיד הגנרל הגרמני גינתר בלומנטריט.

ב- 1963 שיחק בסרט "נס הסוסים הלבנים" לצידו של רוברט טיילור.

ב-1965 הופיע בסרט "לורד ג'ים", בתפקיד קורנליוס.

ב-1969 הופיע בסרט "הקרב על נהר נרטבה" כגנרל גרמני הנלחם בפרטיזנים של טיטו ביוגוסלביה במלחמת העולם השנייה. באותה שנה הופיע בסרט "הקרב על בריטניה" כשגריר גרמניה בשווייץ, האומר למקבילו הבריטי כי המלחמה שלהם נגד "המאסטרים של אירופה" היא חסרת סיכוי וכי כדאי כבר להתחיל לדון בתנאי השלום.

ב-1977 שיחק בסרט "המרגלת שאהבה אותי", את קרל סטרומברג, נבל הסרט.

יורגנס עבד גם בתיאטרון כשחקן ובמאי. הוא מת מהתקף לב בגיל 67 ונקבר בבית הקברות המרכזי בווינה.

## קישורים חיצוניים

* 
* 

## הערות שוליים

קטגוריה:שחקני קולנוע וטלוויזיה אוסטרים
קטגוריה:שחקני קולנוע וטלוויזיה גרמנים
קטגוריה:אישים הקבורים בבית הקברות המרכזי בווינה
קטגוריה:זוכי גביע וולפי
קטגוריה:גרמנים שנולדו ב-1915
קטגוריה:אוסטרים שנולדו ב-1915
קטגוריה:אוסטרים שנפטרו ב-1982
קטגוריה:גרמנים שנפטרו ב-1982
מתכנן ערים ואזורים

**מתכנן ערים ואזורים** (בראשי תיבות: **מת"ע**) הוא איש מקצוע האחראי על תכנון, ניהול וניתוח של המרחב העירוני והאזורי. אחד מתפקידיו המרכזיים הוא לאתר בעיות מרחביות, כגון עומסי תחבורה, מחסור בדיור, חלוקת קרקע לא מאוזנת או היעדר שטחים ציבוריים ופתוחים – ולגבש פתרונות תכנוניים ארוכי טווח. מת"ע עוסק בהכנת תוכניות פיתוח הכוללות שימושי קרקע, מערכות תחבורה, דיור, סביבה, שטחים פתוחים, וצרכים חברתיים־כלכליים. מתכנן הערים מוביל את התהליך התכנוני, ובשלבי התכנון השונים משתלבים גורמים מקצועיים כגון, מהנדסי תחבורה, אדריכלים, אדריכלי נוף, כלכלנים ויועצי סביבה.

מתכנני ערים מועסקים במשרדי תכנון פרטיים, ברשויות מקומיות, במשרדי ממשלה ובמוסדות ציבוריים, וכן פועלים מטעם יזמים ובעלי קרקעות. עבודתם מתמקדת הן בתכנון של אזורים חדשים והן בניהול ופיתוח של אזורים קיימים.

בישראל פועלים: איגוד המתכננים בישראל והשלוחה הישראלית של האיגוד הבינלאומי למדעי האזור.

## הכשרה מקצועית בעולם
ברוב המדינות קיימות תוכניות לתואר ראשון (.B.Ur.P או .B.Sc) בתכנון ערים ואזורים, הנמשכות 3–4 שנים וכוללות לעיתים גם פרקטיקום כחלק מהלימודים. קיימים גם תוארי המשך לתואר מוסמך (.M.Ur.P או .M.Sc), ומסלולי דוקטורט.

## הכשרת מתכנני ערים בישראל
בישראל ניתן ללמוד את מקצוע התכנון עירוני ואזורי, רק במסגרת תואר שני ודקטורט במספר מוסדות:
*הטכניון - מכון טכנולוגי לישראל שבחיפה, תואר שני מסלול מחקרי (.M.Sc) ומסלול ללא תזה (.M.Ur.P). בנוסף קיים מסלול לדוקטורט.
*אוניברסיטת תל אביב, תואר שני (.M.A) בחוג לגאוגרפיה וסביבת האדם ובית הספר לאדריכלות, במסלול תכנון ועיצוב עירוני-אזורי.
*האוניברסיטה העברית בירושלים: תואר שני (.M.A) בגאוגרפיה ותכנון עירוני ואזורי
*אוניברסיטת בן-גוריון בנגב: תואר שני (.M.A) בגאוגרפיה ופיתוח סביבתי במגמת תכנון עיר ואזור.
*אוניברסיטת בר-אילן: תואר שני (.M.A) המחלקה לגאוגרפיה וסביבה, המגמה לתכנון עירוני. ההכרה היא עד אוגוסט 2026, לאחר מכן תשוב התכנית ותבחן לקבלת הכרה קבועה.

בוגרי תואר שני מאחת התוכניות הללו זכאים להירשם בפנקס המתכננים החדש, של איגוד המתכננים, שהוא מסגרת מקצועית פנימית של האיגוד.

## מעמד סטטוטורי של מת"ע

## ראו גם
* תוכנית בניין עיר
* תוכנית מתאר מקומית
* גאוגרפיה עירונית ותכנון ערים ואזורים - מונחים

## קישורים חיצוניים

* איגוד המתכננים בישראל
* איחוד מתכנני הערים והאזורים הבינלאומי 
* האיגוד הבינלאומי למדעי האזור 
* החברה הבינלאומית להיסטוריה של תכנון עירוני 

*
*
קטגוריה:גאוגרפיה עירונית
NGC 2363-V1

**NGC 2363-V1** הוא כוכב משתנה כחול ובהיר הממוקם ב-NGC 2363 בחלקה הדרום-מערבי של הגלקסיה NGC 2366 בקבוצת הכוכבים ג'ירף. הכוכב התגלה בשנת 1996 בעזרת תמונות מטלסקופ החלל האבל, והוא אחד מהכוכבים הבהירים ביותר הידועים לאנושות. הכוכב נמצא במרחק של 10,800,000 שנות אור מכדור הארץ (3,300,000 פארסק) ועם בהירות מוחלטת של 10.25-. עוצמת הארתו של הכוכב גדולה פי 6,300,000 מזו של השמש וגילו נע בין 4 ל-5 מיליון שנים. מסתו של הכוכב היא 20 מסות שמש ורדיוסו גדול פי 200 מרדיוס השמש. עם זאת בשל מרחקו הגדול, בהירותו הנראית של הכוכב היא מדרגה 17.88 וניתן לראותו רק באמצעות טלסקופים גדולים מאוד.

ב-20 השנים האחרונות, טמפרטורת פני הכוכב עלתה באופן דרמטי מ-13,000 קלווין ל-26,000 קלווין כאשר עם העלייה בטמפרטורה עלתה גם הבהירות וקצב איבוד המסה. התנהגות זו דומה להתנהגות של הכוכב אטא בשדרית בשנים 1820-1843 שבהן עבר התפרצות חזקה ובהירותו עלתה מדרגה 4 לדרגה 0.8-.

## קישורים חיצוניים
* 

## הערות שוליים

קטגוריה:משתנים כחולים ובהירים
קטגוריה:קבוצת הכוכבים ג'ירף
טורונטו האסקיז

**טורונטו האסקיז** (באנגלית: **Toronto Huskies**) הייתה קבוצת כדורסל מהעיר טורונטו, קנדה, אשר שיחקה בליגת ה-BAA בעונת .

## היסטוריה
[ממוזער|שמאל|220px|אולם ה[מייפל ליף גארדנס שבטורונטו אירח את משחק הבכורה של ליגת ה-BAA ב-1 בנובמבר 1946.]]
הקבוצה הוקמה בשנת 1946, כמועדון הקנדי היחיד מבין 11 הקבוצות שהשתתפו בעונת הבכורה של ליגת ה-BAA. ב-1 בנובמבר 1946 אירחו ההאסקיז את קבוצת ניו יורק ניקרבוקרס באולמם הביתי, המייפל ליף גארדנס, למשחק הבכורה של ליגת ה-BAA. בשנת 1949 התמזגה ליגת ה-BAA עם ליגת ה-NBL כדי לייצור את ליגת ה-NBA, ובאופן רשמי נחשבות עונות ה-BAA כחלק מההיסטוריה של ה-NBA, כך שהמשחק בין טורונטו לניו יורק נחשב גם למשחק הבכורה של ליגת ה-NBA. במשחק עצמו, ששוחק בפני 7,090 צופים, ניצחו הניקרבוקרס בתוצאה 68-66. אוזי שכטמן מהניקרבוקרס קלע את הסל הראשון במשחק, שנחשב לסל הראשון שנקלע בתולדות ליגת ה-NBA.

הסנטר אד סדאוסקי פתח את העונה כמאמן-שחקן של טורונטו, והוביל את קלעי הקבוצה עם 19.1 נקודות בממוצע למשחק. בעקבות פתיחת העונה החלשה פוטר סדאוסקי מתפקידו והועבר בטרייד לקליבלנד רבלס, בתמורה לליאו מוגוס, לאחר 12 משחקים בלבד. תפוסת הקהל במשחקי ההאסקיז הידלדלה לאורך העונה, ובסיומה פורסמו הערכות לפיהן הפסידו בעלי הקבוצה כ-100,000 דולר.

את עונתה היחידה סיימה טורונטו במקום השישי והאחרון באזור המזרחי עם מאזן ניצחונות שלילי 22–38 (36.7%). בסיום אותה עונה התפרקה הקבוצה, יחד עם דטרויט פלקונס, פיטסבורג איירונמן וקליבלנד רבלס, ונערך "דראפט פיזור" במסגרתו נבחרו שחקני הקבוצה על ידי יתר קבוצות הליגה.

לקראת עונת  חזרה ליגת ה-NBA להיות מיוצגת בקנדה, כשהוקמו קבוצות ונקובר גריזליס וטורונטו ראפטורס. אחד השמות שהוצעו למועדון הראפטורס, בטרם הוקם, היה "האסקיז", אך הרעיון נדחה בשל הדמיון הגרפי לכינוי של קבוצת מינסוטה טימברוולבס.

## מאזנים לפי עונה

## קישורים חיצוניים
* דף המועדון באתר Basketball-reference.com
* היסטוריית הקבוצה ותמונות, באתר nbahoopsonline.com

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קבוצות כדורסל קנדיות
קטגוריה:קבוצות NBA שהתפרקו
קטגוריה:טורונטו: מועדוני ספורט
NGC 2366

**NGC 2366** היא גלקסיה לא-סדורה הנמצאת במרחק של 10,400,000 שנות אור ממערכת השמש בקבוצת הכוכבים ג'ירף. 

## היסטוריה
לגלקסיה בהירות נראית מדרגה 10.85 והיא התגלתה על ידי ויליאם הרשל ב-3 בדצמבר 1788 והוכנסה על ידיו לקטלוג של ערפיליות שפרסם בשנת 1802 תחת הציון **III.748** ותוארה כ"חלשה מאוד, קטנה מאוד ועם ענף חלש מאוד בכיוון צפון-מזרח". בנו, ג'ון הרשל, כלל אותה בקטלוג הכללי של ערפיליות וצבירי כוכבים תחת הציון **GC 1515** ובשנת 1888 ג'ון דרייר הכניס אותה לקטלוג הכללי החדש תחת הציון NGC 2403, כשהיא מתוארת כחלשה מאוד, גדולה למדי, מרכזה בהיר בהרבה משוליה, מכילה כוכב חלש מאוד ועם זנבות מתעקלים". 

## תצפית
הגלקסיה נמצאת בקצה המזרחי של קבוצת הכוכבים ג'ירף, סמוך לגבול עם קבוצת הכוכבים הדובה הגדולה באזור ללא כוכבים בהירים ושייכת לתת-קבוצת NGC 2403 שככל הנראה מהווה חלק מקבוצת M81. NGC 2403 שנמצאת במרכז התת-קבוצה והיא גם הגלקסיה הבהירה ביותר שבה, נמצאת כ-3.7 מעלות מדרום-דרום-מזרח ל-NGC 2366. במרחק זוויתי של כ-4.5 ממזרח-צפון-מזרח לה נמצאת הולמברג II שגם היא שייכת לקבוצת M81.

## מאפיינים
גודלה הזוויתי של הגלקסיה הוא כ-8 דקות קשת שממרחקה שקול לקוטר של כ-25,000 שנות אור, כרבע מקוטרה של שביל החלב. מסתה מוערכת בכ- מסות שמש, כאשר מתוכה רק כ- מסות שמש, כ-3 אלפיות בלבד, הן של כוכבי הגלקסיה. בגלקסיה יש כמות עצומה של גז חופשי, רובו בגדול מימן שמסתו הכוללת היא כ- מסות שמש - פי 13 ממסת הכוכבים וכ-4% ממסת הגלסיה. שאר המסה, כ-95% היא של חומר אפל שטיבו אינו ידוע. בסמוך לגלקסיה, במרחק זוויתי של כ-1.25 דקות קשת מחלקה הדרומי, נמצא אזור H II עצום בקוטר של כ-2,200 שנות אור, המצוין כ-NGC 2363 (נראה בתמונה ככתם כחול מימין לחלקה התחתון של הגלקסיה), ושבו מתרחשת יצירה אינטנסיבית של כוכבים חדשים, ביניהם כוכבי וולף-ראייה מסיביים ביותר. בין הכוכבים שבו נמצא הכוכב המשתנה כחול ובהיר NGC 2363-V1 שהוא על-ענק עם רדיוס של כ-200 רדיוסי שמש, טמפרטורה של למעלה מ-20,000 קלווין ועוצמת הארה כוללת של פי 6.3 מיליון מאשר השמש, כך שזהו אחד מהכוכבים בעלי עוצמת הארה מהגבוהות ביותר שידועות כיום.

## קישורים חיצוניים

* 

## הערות שוליים

קטגוריה:גלקסיות לא-סדורות
קטגוריה:קבוצת הכוכבים ג'ירף
קטגוריה:קבוצת M81
קטגוריה:הקטלוג הכללי החדש
Ŭ

**Ŭ** (אות קטנה: **ŭ**; שם האות: **ŭo**, **ווֹ**) היא האות העשרים־וחמש באלפבית של שפת האספרנטו, והיא אחת משש האותיות באספרנטו שנכתבות בעזרת סימנים דיאקריטיים (ĉ ,ĝ ,ĥ ,ĵ ,ŝ ,ŭ).

האות מייצגת את הצליל /w/ (כמו w באנגלית), אך היא חייבת להופיע בדיפתונג (או aŭ או eŭ). מכיוון שהאות יכולה להופיע רק בדיפתונגים, בהרבה מילים שמקורן אינו באספרנטו ומכילות את הצליל /w/, הוא הופך לצליל /v/. לדוגמה, שמה של העיר וושינגטון נכתב באספרנטו Vaŝingtono. 

Ŭ מבוססת על האות u, עם ברווה. ביוניקוד, ערכה של האות הגדולה Ŭ הוא U+016C, וערכה של האות הקטנה ŭ הוא U+016D.

## שימושים נוספים
* האות הופיעה גם בשפה הבלארוסית במהלך המאה ה-20, בתקופה שבה השפה נכתבה באלפבית הלטיני; כיום השפה נכתבת באלפבית קירילי, והאות השקולה לה בשפה היא Ў.
* האות מופיעה גם בכתב פין-יין הסיני, ומייצגת ברומאניזציה של קוריאנית את הצליל של האות 으 (ב-IPA, היא מיוצגת כ[ɯ]).
* בנוסף, לפעמים משתמשים באות ŭ לציון צורה קצרה של האות u בלטינית, לדוגמה, להבדיל בין "fŭgō" (אשר נהגה [fʊɡoː']) ו "fūmō" (אשר נהגה [fuːmoː']).

## ראו גם
* ĉ
* ĝ
* ĥ
* ĵ
* ŝ

## קישורים חיצוניים

קטגוריה:אספרנטו
U
קטגוריה:סימנים דיאקריטיים
בטקן

**בָּטְקֶן** (בקירגיזית: **Баткен**; נקראת גם **בָּטְקֶנט**) היא עיירה בדרום-מערב קירגיזסטן ובירתו של מחוז בעל שם זהה. העיירה משתרעת על פני 205 קמ"ר במרחק 240 קילומטרים מערבית מהעיר אוש ובדרומו של עמק פרגנה, בסמוך לגבול עם אוזבקיסטן וטג'יקיסטן. על פי מפקד האוכלוסין משנת 2022 מתגוררים בבטקן 28,559 תושבים. בעיירה קיים נמל תעופה המשרת את תושביה ואת המחוז בפרט. היישוב נוסד בשנת 1934 בתקופת ברית המועצות במעמד כפר ובשנת 2000 קיבל מעמד של עיירה.

## היסטוריה
מקור השם בטקנט מהשפה הסוגדית ומשמעותו "עיר הרוח". בטקן הפכה להיות המרכז המנהלי של הצעיר ביותר מבין שבעת מחוזות קירגיזסטן, שנוצר משלושת הנפות המערביות ביותר של מחוז אוש בשנת 1999, לאחר חששות מפעילות אסלאמיסטית קיצונית בטג'יקיסטן ובאוזבקיסטן השכנות הובילו לדרישות לנוכחות ממשלתית ישירה וגלויה יותר באזור המרוחק וההררי הזה.  מקשר את העיירה עם בישקק. מאז שנת 2000, יש אוניברסיטה קטנה בבטקן.

עימותי קירגיזסטן-טג'יקיסטן בשנת 2022 גרמו נזק כבד לעיר, שהייתה נתונה להפגזות.

## קישורים חיצוניים

## הערות שוליים

קטגוריה:קירגיזסטן: ערים
קטגוריה:עיירות
קטגוריה:יישובים שהוקמו ב-1934
נמל התעופה פוטונה פוינט ואל

**נמל התעופה פוטונה פוינט ואל** (בצרפתית: **Aéroport de Futuna - Pointe-Vele**) הוא נמל תעופה הממוקם על האי פוטונה בקולקטיב מעבר לים של צרפת ואליס ופוטונה.

נמל התעופה ממוקם 10 קילומטרים מליאווה. יש לו מסלול טיסה אחד המצופה אספלט. כיוונו המגנטי של מסלול הטיסה הוא 07/25. מנמל התעופה פועל קו אחד בלבד של חברת התעופה הצרפתית אייר קאלין  לנמל התעופה ואליס היהיפו.

## סטטיסטיקה

## קישורים חיצוניים

## הערות שוליים

פוטונה פוינט ואל
קטגוריה:ואליס ופוטונה
פוטונה פוינט ואל
נבודאר

**נבודאר** (ברומנית: **Năvodari**) היא עיר נמל על חוף הים השחור בחבל דוברוג'ה, רומניה, בקצה התעלה הצפונית של תעלת דנובה–הים השחור.
## גאוגרפיה
נבודאר ממוקמת על החוף הדרומי של אגם טאשאול ועל רצועת היבשה המפרידה אותו מאגם טקירגיול, במרחק 15 קילומטרים מקונסטנצה.

במאה ה-15 היה במקום כפר בשם "קאראקויום" (Caracoium), שפירושו בטורקית: "הכבשה השחורה". עם הזמן השם השתנה ל"קאראקיוי" (Carachioi), שמשמעותו בטורקית: "הכפר השחור". ב-1877 היו בכפר 317 משפחות שעסקו בחקלאות. ב-1927 שונה שם הכפר לנבודאר וכעבור חמש שנים, ב-1932, קיבל מעמד של מועצה מקומית. ב-1968, לאחר שהאוכלוסייה עברה 6,500 תושבים, היישוב הוכרז כעיר וזכה להתפתחות מהירה הודות להקמת מרכז פטרוכימי בשם פטרומידיה (Petromidia) הכולל בית זיקוק גדול מאוד ומפעל לעיבוד מוצרים מזוקקים והודות לפתיחת תעלת דנובה–הים השחור.

אוכלוסיית נבודאר, נכון ל-2011, כוללת 32,981 תושבים, כ-90% מהם רומנים. בנבודאר יש פעילות ספורטיבית רבה, בענפי ספורט שונים, בעיקר במועדון AFC Săgeata Năvodari (החץ נבודאר) ובמועדון CS Năvodari.

## קישורים חיצוניים

קטגוריה:רומניה: ערי נמל
קטגוריה:הים השחור: יישובים
קטגוריה:דוברוג'ה
קטגוריה:תעלת דנובה–הים השחור
קטגוריה:הים השחור: ערי נמל
מוג'י

**מוג'י** (אנגלית: **Mooji**; נולד: **אנטוני פול מו-יאנג** אנגלית: **Anthony Paul Moo-Young** ב-29 בינואר 1954) הוא מורה רוחני שנולד בג'מייקה. מו-יאנג הוא חניכו של פאפאג'י, חסיד תורת ה"אדוויטה" והמאסטר ראמנה מהארשי. מוג'י משתף בתשאול עצמי ומכוון את תלמידיו לעבר העצמי האי-דואלי על ידי השאלה "למי עולות המחשבות האלה?"

## ביוגרפיה
מו-יאנג נולד וגדל בפורט אנטוניו בג'מייקה. ב-1954, בגיל שש-עשרה הוא היגר לאנגליה לאחר מות אביו. הוא עבר לגור עם אמו שחיה בלונדון מאז היותו תינוק. הוא למד באופן עצמאי אמנות תוך שימוש במגוון צורות כגון זכוכית צבועה, קרמיקה, ופיסול. לתקופה, הוא לימד אמנות במכללה בבריקסטון.

בנובמבר 1993, הוא פגש את פאפאג'י בלאקנאו, הודו ושם, כך נאמר, הוא יכל לראות את המקור הקיים תמידית של האמת והקיום. בתחילת דרכו כמורה רוחני, תלמידיו העניקו לו את השם מוג'י (mooji) בשנים מאוחרות יותר, מוג'י אירח מפגשי "סטסנג" (שיחות אמת) ברחבי העולם ומזמין להתבונות ולחקירה עצמית (self inquiry) באשר למקור. אחת השאלות המהותיות אותה הוא מציע לחסידיו להביא לחקירה והתבוננות מעמיקים היא: "מי אני". כמו פאפאג'י, הדרכותיו של מוג'י הן פשוטות, נגישות מלוות בהומור ושפע של אהבה. הוא מעודד את חסידיו לשמור על שקט ועל ענווה ולהימנע מהשפעות התודעה באמצעות דבקות בעצמי שהוא העד לתופעת הקיום, ולכן קודם לכל דבר, כולל מחשבות וכל אשר ניתן לתפיסה באמצעות חמשת החושים. זה מתרחש כאשר העמדתינו היא עמדה של צפייה בלתי מעורבת ובלתי מזדהה. מוג'י מעודד לחקור ולהתבונן בשאלה: "מי או מה הוא זה שמתבונן על כול המתרחש אך שום התרחשות או תופעה אינה משפיעה עליו?" מוג'י מכוון אל האמת באופן ישיר חד וברור ובכך מאפשר לכול אדם להגיע להכרת עצמיותו ולהשתחררות מסבל. רבים מחסידיו משתתפים בריטריטים שמתקיימים לאורך השנה במקומות שונים בעולם וכן צופים ב"סטסנג" (שיחות אמת) שלו באמצעות YouTube.וב on line בזמן ריטריטים

עד 2011, חי מוג'י בבריקסטון בלונדון. כיום הוא חי במונטה סהג'ה (monte sahaja)בחבל אלנטחו בדרום מערב פורטוגל.

אחיו, פיטר מו-יאנג, הוא שחקן פינג-פונג בינלאומי מג'מייקה. אחותו, שרי גרוס, נורתה בטעות על ידי שוטרים ב-1985, מה שהצית את מהומות בריקסטון.

## ספרים

* 
*  ()
*  ()
*  ()
* 


## ראו גם
* ראמנה מהארשי
* פאפאג'י

## קישורים חיצוניים

* 
* Mooji TV
* 
* 

## הערות שוליים

קטגוריה:מורים רוחניים
קטגוריה:ג'מייקנים
קטגוריה:ילידי 1954
רוברט פרשגוט

**רוברט פרנסיס פרשגוט** (באנגלית: **Robert Francis Furchgott**; 4 ביוני 1916 - 19 במאי 2009) היה ביוכימאי יהודי-אמריקאי שזכה בפרס נובל לפיזיולוגיה או לרפואה לשנת 1998 יחד עם לואיס איגנרו ופריד מורד על גילוי התכונות של חנקן חמצני (NO) באיתות תאי.

## חייו
נולד בצ'ארלסטון, דרום קרוליינה, למשפחה יהודית שהייתה בבעלותה חנות כלבו. למד כימיה באוניברסיטת קרוליינה הצפונית בצ'אפל היל וקיבל תואר דוקטור לביוכימיה מאוניברסיטת נורת'ווסטרן. היה חבר סגל אקדמי בפקולטה לרפואה של אוניברסיטת קורנל, אוניברסיטת וושינגטון בסנט לואיס ובאוניברסיטת המדינה של ניו יורק, לימד בעיקר פרמקולוגיה והגיע לדרגת פרופסור.

היה חבר האקדמיה הלאומית למדעים, זכה בפרסים רבים על מחקריו, בהם פרס לסקר ופרס נובל לפיזיולוגיה או לרפואה. היה נשוי ואב לשלוש בנות.

## קישורים חיצוניים

* 
* 

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:ביוכימאים אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:ביוכימאים יהודים
קטגוריה:בוגרי אוניברסיטת קרוליינה הצפונית בצ'אפל היל
קטגוריה:בוגרי בית הספר לרפואה באוניברסיטת נורת'ווסטרן
קטגוריה:סגל אוניברסיטת וושינגטון בסנט לואיס
קטגוריה:סגל אוניברסיטת קורנל
קטגוריה:אמריקאים שנולדו ב-1916
קטגוריה:אמריקאים שנפטרו ב-2009
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
יוסף ישועה

**יוסף ישועה** (1935–2000), היה שבע פעמים אלוף ישראל בטניס שולחן (1958, 1960, 1961, 1963, 1964, 1965 ו-1967), אלוף המכביה (1969) מאמן נבחרת ישראל ומזכיר איגוד טניס השולחן בישראל. 

## ביוגרפיה
ישועה גדל בתל אביב. הוא שיחק כדורגל בגימנסיה העברית "הרצליה" בתל אביב ולאחר פציעה בשתי רגליו החל לשחק טניס שולחן במועדון מכבי הצפון תל אביב.

בשנת 1958 זכה ישועה לראשונה באליפות ישראל בטניס שולחן. לאחר מכן הוא נסע לשנה ללמוד בווינה. בשנים 1960 ו-1961 זכה שוב בתואר אליפות ישראל בטניס שולחן.

### אלוף המכביה
בתחרויות טניס השולחן של המכביה השמינית שנערכו בשנת 1969 זכה ישועה בשתי מדליות זהב, לאחר ניצחון במשחק הגמר 2-3 על ג'ף אינגבר מבריטניה אלוף המכביות החמישית והשישית ובטורניר זוגות ביחד עם יוסף שיפמן לאחר ניצחון במשחק הגמר על ברנרד בוקרט מארצות הברית וטום פולצק מאוסטרליה 0-2. 

## חייו האישיים
ישועה היה נשוי לקלודין, שחקנית נבחרת ישראל בטניס שולחן ואב ולבת. עבד כרוקח והתנשא לגובה של 1.91 מטר. נוסף לכך, אימן טניס שולחן בקבוצת מכבי הצפון תל אביב ואת נבחרת ישראל ושימש כמזכיר איגוד טניס השולחן בישראל.

## הנצחה
גביע המדינה לגברים על שם יוסף ישועה.

## קישורים חיצוניים
*  
* 
* יוסף ישועה, באתר איגוד טניס שולחן בישראל 

## הערות שוליים

קטגוריה:אלופי ישראל בטניס שולחן
קטגוריה:אלופי המכביה: טניס שולחן
דיוקן האמן כפילוקטטס צעיר

"**דיוקן האמן כפילוקטטס צעיר**" הוא פסל מאת יגאל תומרקין, שנוצר בין השנים 1965–1966. אחד מעותקי הפסל נמצא באוסף מוזיאון ישראל, ירושלים.
## תיאור
שמו של הפסל "דיוקן האמן כפילוקטטס צעיר" מתייחס לספרו של ג'יימס ג'ויס "דיוקן האמן כאיש צעיר", המתאר את התגבשות תודעתו העצמית של הסופר. הפסל דומה באיקונוגרפיה וקומפוזיציה שלו לפסל אחר של תומרקין מעותה עת - "דיוקן האמן כלוחם צעיר". תומרקין בחר להציג את עצמו בדמותו של פילוקטטס, קשת מן המיתולוגיה היוונית שננטש על אי ומנהל מאבק ממושך בכוחות פנימיים וחיצוניים.

הפסל עשוי כאסמבלאז' שנוצק בברונזה. עיניו עצומות ופיו פתוח. דמותו של האמן מוצגת כדמות כחושה או כמעין בובה, המגיחה מתוך מבנה דמוי אבן או מצבה. ייתכן כי מבנה זה מרמז על מבנה המערה שבה הסתתר פילוקטטס. פני הדמות הן דיוקן עצמי של תומרקין. פנים אלו ממורקות, תהליך המעניק להן צבע בהיר ומבריק. במקום שבו היה אמור להימצא הגוף מגיחים כנים של כלי נשק שונים. בעוד רגל ימין של הדמות קטועה, רגלו השמאלית מתוחה לפנים.

## קישורים חיצוניים
* דיוקן האמן כפילוקטטס הצעיר באתר מוזיאון ישראל

## הערות שוליים

קטגוריה:יגאל תומרקין: פסלים
קטגוריה:פסלים (יצירות)
קטגוריה:פיסול ישראלי
קטגוריה:מוזיאון ישראל: פסלים
קטגוריה:גברים בפיסול
עליזה לייפניק

**עליזה לייפניק**, הייתה שלוש פעמים אלופת ישראל בטניס שולחן (1954, 1955, ו-1957) ואלופת המכביה השלישית (1950) והמכביה הרביעית (1953). 

## ביוגרפיה
לייפניק התאמנה בקבוצת הפועל באר יעקב.

### אלופת המכביה
בתחרויות טניס השולחן של המכביה השלישית שנערכו בשנת 1950 זכתה לייפניק בשתי מדליות זהב, לאחר ניצחון במשחק הגמר 0-2 על קובו מהולנד ובטורניר זוגות מעורבים ביחד עם שמחה פינקלשטיין לאחר ניצחון על קובו מהולנד וקוטובסקי מאנגליה 0-2.

בתחרויות טניס השולחן של המכביה הרביעית שנערכו בשנת 1953 זכתה לייפניק ב-3 מדליות זהב, לאחר ניצחון במשחק הגמר 0-2 על שרה גולדמן מישראל בטורניר זוגות נשים ביחד עם חוה אוסטרייכר-אלון לאחר ניצחון במשחק הגמר על ליטמן מאנגליה וגולדמן מישראל 1-2 ובטורניר זוגות מעורבים ביחד עם שמחה פינקלשטיין לאחר ניצחון על לטמן ושרווד מאנגליה 0-2.

## קישורים חיצוניים
* 
* 

## הערות שוליים

קטגוריה:אלופות ישראל בטניס שולחן
קטגוריה:אלופות המכביה: טניס שולחן
קטגוריה:באר יעקב: אישים
קטגוריה:ישראליות שנולדו במאה ה-20
טלס

**טָלָס** (בקירגיזית: **Талас**) היא עיירה בצפון-מערב קירגיזסטן ובירת מחוז בעל שם זהה. העיירה שוכנת על גדות  כ-200 ק"מ מערבית לבירה בישקק. על פי מפקד האוכלוסין משנת 2022 התגוררו בעיירה 41,067 תושבים. אוכלוסייתה מורכבת ברובה מקירגיזים המהווים 88.9% מכלל תושביה ובנוסף בעיירה מתגוררים גם מיעוטים רוסים, אוזבקים, אוקראינים, גרמנים, טורקים וקזחים.

על פי סיפורים בסמוך לעיירה נולד הגיבור הקירגיזי הנודע מאנאס, אשר קברו ממוקם בה ומשמש אתר עלייה לרגל. בטרם יוסדה העיירה, בשנת 751 לספירה, התרחש קרב באזור בין הח'ליפות העבאסית לשושלת טאנג, שנקרא קרב טלס, אשר העיירה נושאת את שמו. העיירה הוקמה על ידי מהגרים ממזרח אירופה שהתיישבו באזור.

## קישורים חיצוניים

* 

## הערות שוליים

קטגוריה:קירגיזסטן: ערים
קטגוריה:יישובים שהוקמו ב-1877
מוזיקת פילק

שמאל|ממוזער|קבוצת אנשים שרים פילק בכנס ConClave למד"ב ופנטזיה ה-30.
**מוזיקת פילק** (באנגלית: **Filk music**) היא סוגה מוזיקלית וקהילה המקושרת למעריצי מדע בדיוני ופנטזיה. הז'אנר נהיה פעיל מתחילת שנות ה-50 המוקדמות, ונהיה אף מקובל יותר החל מאמצע שנות ה-70. המושג "פילק" (שנבע במקור מטעות דפוס) נטבע בשנת 1955.

## אטימולוגיה והגדרה
למושג 'פילק' אין הגדרה חד משמעית אשר מוסכמת על כל חברי הקהילה, על אף שנעשו מספר ניסיונות להגדיר את המושג על פי קריטריונים שונים.

### סגנון ותוכן
הפילק הוגדר כמוזיקת פולק, בדרך כלל עם נושא הקשור לעולם המדע הבדיוני והפנטזיה, אך הגדרה זו אינה מדויקת. **פילקרים** ידעו לכתוב שירים על מגוון נושאים, הכוללים (אך לא בהכרח מוגבלים ל) נושאים הקשורים בעקיפין כמו מחשבים וחתולים. בנוסף, בעוד רוב השירים נכתבו בסגנון מוזיקת פולק, סגנונות נוספים כגון: בלוז, קליפסו ואפילו רוק הופיעו מפעם לפעם.

## מאגרי פילק
* Fuzzy Fish – ארכיון פילק ישראלי
* מאגר פילק באתר סטארבייס 972

## ראו גם
* כנסי מדע בדיוני ופנטזיה בישראל
* פולק

## קישורים חיצוניים

קטגוריה:סגנונות מוזיקליים
אירוע משטרתי

[350x350px|ממוזער|אירוע משטרתי במתווה [חפץ חשוד המערב 7 רכבי משטרה, לרבות ניידות משטרה וחבלנים משטרתיים, אמבולנס וכבאית]]
**אירוע משטרתי** הוא כל אירוע המצריך פעילות משטרתית. אירועי המשטרה נרשמים ביומן התחנה ומקבלים מספור המאפשר מעקב אחר הטיפול בהם. הגורם המשטרתי המוסמך יקבע את דרך הטיפול באירועים, אם יפתח תיק פלילי או שהאירוע יועבר לגורמים אחרים.

## קבלת תלונה
לפי פקודות המטה הארצי של משטרת ישראל - "הטיפול בתלונה ובתיק חקירה" (להלן: **פקודות המטא"ר**), כל איש משטרה חייב לקבל תלונה על ביצוע עבירה, המופנית אליו, בין אם היא מעלה חשד לביצוע עבירה פלילית ובין אם אינה מעלה חשד כזה, ואין לו שיקול דעת בשלב זה.

התלונה יכולה להימסר על ידי המתלונן בכתב, בטלפון או בפנייה אישית לתחנת המשטרה או לשוטר (אף מחוץ לתחנת המשטרה). עם התפתחות הטכנולוגיה התאפשרה גם הקשת תלונה באופן מקוון באמצעות אתר השירותים והמידע הממשלתי. בהקשר פנייה לתחנת משטרה, אין הכרח להגיש את התלונה בתחנה הסמוכה למקום האירוע בגינו הוגשה התלונה, וניתן להגישה בכל תחנת משטרה.

לאחר הגשת התלונה, הסמכות לגניזה וסגירה של תיק החקירה היא של המשטרה בלבד, ועל כן בקשה של המתלונן "למשוך" את תלונתו לא תתקבל, אם התלונה לא עומדת בתנאים המקובלים לסגירת התיק. עם זאת, זכותו של כל נפגע עבירה שהגיש תלונה במשטרה להיות מעודכן בסטטוס התלונה שלו ובטיפול בה.

## טיפול בתלונה
לאחר קבלת התלונה, יחליט איש המשטרה, על פי נסיבות המקרה בין שלוש דרכי פעולה אפשריות:
* טיפול בתלונה במקום.
* הזעקת יחידת המשטרה הרלוונטית, שמתפקידה לטפל בעניין.
* להפנות את מגיש התלונה ליחידת המשטרה, שבשטחה אירע המקרה.
בהתאם לסעיף 95 לחוק סדר הדין הפלילי, חייבת משטרת ישראל, ככלל, לפתוח בחקירה, משנודע לה על ביצוע עבירה, אם על סמך תלונה ואם בכל דרך אחרת. במקרים שבהם התלונה מוגשת כנגד המשטרה עצמה, למשל במקרים שבהם אזרח ספג התנהגות לא נאותה מצד שוטר או שהיה עד לעבירה פלילית שביצע גורם משטרתי, הגורמים שיוסמכו לטפל בתלונה ובמידת הצורך לחקור את העניין הם המחלקה לחקירות שוטרים מטעם משרד המשפטים וכן היחידה לתלונות הציבור של משטרת ישראל.

יש להוסיף כי בעבירה שאינה פשע, רשאי קצין משטרה בדרגת פקד ומעלה להורות שלא לחקור, אם היה סבור, שאין בדבר "עניין לציבור", או אם הייתה רשות אחרת מוסמכת על פי דין לחקור בעבירה.

## קישורים חיצוניים
* פקודות המטה הארצי, 14.01.01 - הטיפול בתלונה ובתיק חקירה
*הגשת תלונה במשטרה באופן מקוון באתר השירותים והמידע הממשלתי.

## הערות שוליים

קטגוריה:משטרת ישראל
קטגוריה:סדר דין פלילי
קטגוריה:מונחים משטרתיים ישראליים
ועדת החמישה

**ועדת החמישה** היא ועדת שרים שהוקמה ביולי 1948 מתוך הממשלה הזמנית, בעקבות טענות של ראש הממשלה דוד בן-גוריון על מרד פוליטי בשורות הצבא. בפועל הוועדה תפקדה גם כגוף מגשר על פערי תפיסות בין בן-גוריון, בתפקידו כשר הביטחון, לבין ראש המפקדה הארצית ישראל גלילי, המטכ"ל, יוצאי הצבא הבריטי, ההגנה והפלמ"ח. בראש הוועדה עמד יצחק גרינבוים, וחבריה היה אהרן ציזלינג, משה שרתוק, פנחס רוזן, ומשה שפירא. מסקנות הוועדה גיבו באופן כמעט מוחלט את טענות אלופי הצבא ומתחו ביקורת על ניהול הצבא בידי בן-גוריון. הוועדה המליצה על יצירת הפרדה בין הדרג המדיני והצבאי באמצעות "מנהל כללי לענייני הצבא" (תפקיד אשר "נתפר" עבור ישראל גלילי). בן-גוריון סירב לקבל את מסקנות הוועדה ואיים בהתפטרות מתפקידיו כראש ממשלה ושר ביטחון. איום זה של בן-גוריון גנז, למעשה, את מסקנות ועדת החמישה.

## לקריאה נוספת
* **[[אניטה שפירא]]**, מפיטורי הרמ"א עד פירוק הפלמ"ח, בהוצאת הקיבוץ המאוחד, 1985.
* מרד האלופים 1948, באתר רגעים היסטוריים.

קטגוריה:ועדות שרים
קטגוריה:צה"ל: היסטוריה
שבויגן רד סקינס

**שבויגן רד סקינס** (באנגלית: **Sheboygan Red Skins**) הייתה קבוצת כדורסל מהעיר שבויגן, ויסקונסין, אשר שיחקה בליגת ה-NBL, ליגת ה-NBA וליגת ה-NPBL בין השנים 1951-1938.

## היסטוריה
הקבוצה הוקמה בשנת 1938, ושיחקה בליגת ה-NBL ב-11 עונותיה הראשונות, עד שנת 1949. לאורך תקופה זו הופיעה שבויגן ב-5 סדרות גמר ה-NBL ואף זכתה באליפות הליגה בעונת 1942/1943, לאחר שגברה על פורט ויין זולנר פיסטונס בתוצאה 2-1. כוכב הקבוצה באותה עונה היה הרכז באדי ז'נט, שהצטרף לרד סקינס בחודש האחרון של העונה הסדירה והוביל אותה עם ממוצע של 15.5 נקודות למשחק. שחקן בולט נוסף ששיחק עבור הרד סקינס היה הקלע בובי מקדרמוט, שנבחר ל-MVP של הליגה 4 פעמים, ושימש כמאמן-שחקן של שבויגן בעונת 1947/1948. הן ג'נט והן מקדרמוט הוצגו לאחר פרישתם כחברי היכל התהילה של הכדורסל.

בסיום עונת  החליטה ליגת ה-NBL על מיזוג עם ליגת ה-BAA והקמת ליגת ה-NBA. בעקבות המיזוג עברה שבויגן לשחק ב-NBA יחד עם חמש קבוצות NBL נוספות. בעונתה היחידה בליגת ה-NBA, , רשמה שבויגן מאזן שלילי של 22 ניצחונות ו-40 הפסדים, והפסידה בסיבוב הראשון של הפלייאוף לאינדיאנפוליס אולימפיאנס בתוצאה 2-1.

בעונה הבאה עברה הקבוצה לשחק בליגת ה-NPBL הניסיונית, וסיימה את העונה הסדירה עם המאזן הטוב בליגה, 29-16. עם זאת, ליגת ה-NPBL התפרקה בטרם שוחקו משחקי הפלייאוף וללא הכתרת אלופה. עונה זו הייתה למעשה האחרונה בתולדות הקבוצה. מאזן הניצחונות הכולל של הרד סקינס ב-13 שנות פעילותה עומד על 250 ניצחונות ו-238 הפסדים (51.2%).

## מאזנים לפני עונה
[שמאל|ממוזער|160px|[בובי מקדרמוט, מאמן ושחקן הקבוצה בעונת 1947/1948.]]

## קישורים חיצוניים

* עונות הקבוצה ב-NBL, באתר basketball-reference.com
* עונות הקבוצה ב-NBA, באתר basketball-reference.com
* היסטוריה ותמונות הקבוצה, באתרnbahoopsonline.com

## הערות שוליים

קטגוריה:קבוצות כדורסל אמריקאיות
קטגוריה:קבוצות NBA שהתפרקו
קטגוריה:ויסקונסין: מועדוני ספורט
שמחה פינקלשטיין

**שמחה (סטפן) פינקלשטיין** (1917–1987) היה שחקן טניס שולחן ישראלי-פולני. בעל מדליית ארד מאליפות העולם (פראג 1936) בתחרות הקבוצתית, שש פעמים אלוף ישראל בטניס שולחן (1953–1957 ו-1959), אלוף פולין (1937) אלוף המכביה השלישית (1950) והמכביה הרביעית (1953) ואלוף כינוס הפועל החמישי (1952).

## ביוגרפיה
פינקלשטיין נולד וגדל בוורשה. 

באליפות העולם בטניס שולחן שנערכה בפראג, צ'כיה בשנת 1936 זכה פינקלשטין כשחקן נבחרת פולין במדליית ארד בתחרות הקבוצתית, ביחד עם אלויזי ארליך, סמואל שיף ויזרסקי היהודים. 

באליפות העולם שנערכה בבאדן בשנת 1937 הוא סיים במקום רביעי בטורניר הקבוצתי והגיע לשלב רבע הגמר בטורניר ליחידים שבו הפסיד לריצ'רד ברגמן יהודי מאוסטריה שזכה בזהב. 

הוא ברח מפולין לישראל בגלל עלית הנאצים בשנת 1937 דרך רומניה.

באליפות העולם שנערכה בלונדון בשנת 1938 הוא הגיע לשלב רבע הגמר בטורניר לזוגות גברים ביחד עם אריך קספר מאוסטריה שבו הפסיד ללאסלו בלאק וויקטור ברנה יהודים מהונגריה שזכו בכסף. 

באליפות העולם שנערכה בקהיר בשנת 1939 הוא ייצג את נבחרת ארץ ישראל ביחד עם ס. וייספיש ו-מ. יגל. הנבחרת סיימה במקום 11 לפני לוקסמבורג עם ניצחון אחד. בטורניר ליחידים הוא הגיע לשלב שמינית הגמר שבו הפסיד ב-3 מערכות לקן הייד מאנגליה ובטורניר לזוגות גברים ביחד מנצור הלמי ממצרים הוא הגיע לשלב שמינית הגמר שבו הפסידו למילוסלאב המר מיוגוסלביה ויוזף טרטקובר מלוקסמבורג שזכו במדליית כסף.

בישראל שיחק פינקלשטיין בקבוצת מכבי הצפון תל אביב, בהפועל יפו ובבית"ר נס ציונה.

### אלוף המכביה
בתחרויות טניס השולחן של המכביה השלישית שנערכו בשנת 1950 זכה פינקלשטיין במדליית זהב, בטורניר זוגות מעורבים ביחד עם עליזה לייפניק לאחר ניצחון בגמר על קובו מהולנד וקוטובסקי מאנגליה 0-2.

### אלוף כינוס הפועל
במסגרת תחרויות טניס שולחן בכינוס הפועל שנערכו בשנת 1952 זכה פינקלשטיין בשתי מדליות זהב, בטורניר ליחידים ובטורניר לזוגות מעורבים ביחד עם ג'ואיס פידלר מאנגליה.

### אלוף ישראל הראשון
באליפות ישראל הראשונה בטניס שולחן שנערכה בדצמבר 1952 זכה פינקלשטיין במדליית זהב לאחר ניצחון בגמר על חברו לאגודה ורדי 0-2.

בתחרויות טניס השולחן של המכביה הרביעית שנערכו בשנת 1953 זכה פינקלשטיין בשתי מדליות זהב, בטורניר לזוגות גברים ביחד עם אוטו פפרבאום לאחר ניצחון בגמר על בולגאר ודיננסון משוודיה 1–2 ובטורניר זוגות מעורבים ביחד עם עליזה לייפניק לאחר ניצחון על לטמן ושרווד מאנגליה 0-2.

כעובד מלטשת יהלומים נחשף פינקלשטיין במאי 1965 לשוד יהלומים במקום עבודתו בתל אביב.

בשנת 1967 דורג פינקלשטיין במקום שלישי בישראל מבין שחקני טניס השולחן.

## הערות שוליים

קטגוריה:ישראלים ילידי פולין
קטגוריה:אלופי ישראל בטניס שולחן
קטגוריה:אלופי המכביה: טניס שולחן
קטגוריה:ישראלים שנולדו ב-1917
קטגוריה:ישראלים שנפטרו ב-1987
NGC 262

**NGC 262** (ידועה גם בשם **Markarian 348**) היא גלקסיית עדשה ענקית. הגלקסיה נמצאת במרחק של 210 מיליון שנות אור מכדור הארץ בקבוצת הכוכבים אנדרומדה. הגלקסיה התגלתה ב־17 בספטמבר 1885 על ידי לואיס סוויפט.

## תכונות
הגלקסיה בעלת גודל זוויתי נראה של כ-1.1 דקות קשת ששקולות לקוטר של כ-67,000 שנות אור. מחקר מ-1979 העלה שלגלקסיה יש מעטפת של מימן נייטרלי (אזור H I) שמשתרעת עד למרחק זוויתי של 8–12 דקות קשת ממרכז הגלקסיה, ששקול למרחק של 650,000–1,000,000 שנות אור, כלומר קוטר הגלקסיה מגיע למעשה לכ-2 מיליון שנות אור - פי 20 מקוטרה של גלקסיית שביל החלב. מסתה של מעטפת הגז מוערכת בקרוב ל-50 מיליארד מסות שמש, כאשר המסה הכוללת של הגלקסיה מוערכת בין 1011 ל-6.7x1011 מסות שמש (0.15–1.15 מסות שביל החלב). הספקטרום של האור הנפלט ממרכז הגלקסיה כולל קווי פליטה רחבים ומשום כך היא מסווגת כגלקסיית סיפרט מסוג II.

## קישורים חיצוניים

* 

## הערות שוליים

קטגוריה:קבוצת הכוכבים אנדרומדה
קטגוריה:גלקסיות עדשה
קטגוריה:גלקסיות סיפרט
קטגוריה:הקטלוג הכללי החדש
אדיגייסק

**אדיגייסק** (ברוסית: **Адыге́йск**, באדיגית: **Адыгэкъалэ**) היא עיר ברוסיה, ברפובליקת אדיגיה שבצפון הרי הקווקז. היא שוכנת לחופו הדרומי של מאגר המים של קרסנודאר.

העיר הוקמה ב-1969 כדי לאכלס את תושבי הכפרים שהוצפו בעקבות הקמת מאגר המים. בין 1976–1992 שמה של העיר היה טאוצ'ז'סק (ברוסית: Теучежск).

## קישורים חיצוניים

* 

קטגוריה:אדיגיה: ערים
קטגוריה:יישובים שהוקמו ב-1969
נחל קודמני

[ממוזער|[שער השטן (Devil's Gate) בוויומינג, דוגמה ל**נחל מאוחר למבנה**. הנהר סוויטווטר התחתר לעומק, וכשפגש ברכס הגרניט  הקבור, חצב בו קניון.]]
**נחל קודמני** הוא נחל או נהר ששמר על מסלולו ותבניתו המקוריים למרות שינויים בטופוגרפיה של המסלע שמתחתיו. דוגמה: נהר שדגם אגן הניקוז שלו סעיפי יכול לחצות אזור ההולך ומתרומם עקב פעילות טקטונית איטית. במקביל להתרוממות האזור הנהר חוצב את דרכו ברכס המתרומם תוך יצירת קניון עמוק. הנהר לכן שומר על תבנית דגם הניקוז הסעיפי אף על פי שהוא זורם בתבנית נוף שבמצב אחר הייתה מייצרת דגם ניקוז מקבילי.

**נחל מאוחר למבנה** הוא נחל או נהר שנוצר על גבי שכבות אופקיות השוכבות על גבי סלעים בדרגות קשיות שונות שעברו קימוטים ושבירות. הנחל חותר דרך השכבות האופקיות, ושומר על מסלולו ותבניתו למרות השינויים במסלע דרכו הוא עובר. בשכבות קשות הנהר חוצב קניונים וממשיך במסלולו כמקודם.

## דוגמאות
*הנהרות ברכס ההימלאיה הם דוגמאות טובות לנהרות קודמניים. נהרות אלו החלו לזרום לפני שרכס ההימלאיה החל להתרומם. מקורותיהם של הנהרות אינדוס ובראהמאפוטרה שוכנים בצד הטיבטי וכיום הם חוצים את רכסי ההרים תוך חציבת קניונים עמוקים.
*הנהר קולורדו חצב את הגרנד קניון כאשר רמת קולומביה התרוממה בין לפני 5 ל-2.5 מיליון שנים.
*שערי הברזל הוא קניון שחצב הדנובה במפגש הרי הקרפטים עם הרי הבלקנים, בגבול רומניה עם סרביה.

## ביאורים

## הערות שוליים

קטגוריה:הידרולוגיה
קטגוריה:גאומורפולוגיה
חוה אוסטרייכר-אלון

**חוה אוסטרייכר-אלון**, הייתה פעמיים אלופת ישראל בטניס שולחן (1953 ו-1956) ואלופת המכביה הרביעית (1953). 

## ביוגרפיה
אוסטרייכר התאמנה בקבוצת הפועל חיפה.

### אלופת ישראל הראשונה
באליפות ישראל הראשונה בטניס שולחן שנערכה בדצמבר 1952 זכתה אוסטרייכר במדליית זהב לאחר ניצחון בגמר על י. ריגר מהפועל תל אביב 1-2.

### אלופת המכביה
בתחרויות טניס השולחן של המכביה הרביעית שנערכו בספטמבר 1953 זכתה אוסטרייכר במדליית זהב בטורניר זוגות נשים ביחד עם עליזה לייפניק לאחר ניצחון במשחק הגמר על ליטמן מאנגליה ושרה גולדמן מישראל 1-2.

## הערות שוליים

קטגוריה:אלופות המכביה: טניס שולחן
קטגוריה:אלופות ישראל בטניס שולחן
כוחות האוויר והחלל של רוסיה

ממוזער|דגל כוחות האוויר והחלל
ממוזער|תג השרוול של היחידה.
**כוחות האוויר והחלל של רוסיה** (ברוסית: **Воздушно-космические силы**, בראשי תיבות: **ВКС**) הוא חיל בכוחות המזוינים של הפדרציה הרוסית שהוקם באוגוסט 2015 על מנת לאגד את חיל האוויר הרוסי וחיל החלל הרוסי תחת גוף אחד. החיל הפך למבצעי ב-1 באוגוסט 2015.

הכוחות מנוהלים על ידי המטה הכללי הרוסי ועל ידי הפיקוד הראשי של כוחות האוויר והחלל, כשבראשו המפקד העליון. מטה הכוחות שוכן במבנה משרד ההגנה הרוסי ברחוב זנאמנקה במוסקבה.

## היסטוריה

כוחות האוויר והחלל נוסדו לאחר כמה ניסיונות קודמים להקים גוף שיאחד תחת פיקוד אחד את חיל האוויר, חיל החלל וכוחות ההגנה האווירית. ברם, הניסיונות הראשונים בשנת 2009 ובדצמבר 2011 איגוד תחת קורת גג אחת את חיל החלל הרוסי ואת חילות ההגנה האווירית ולא כללו את חיל האוויר.

לאחר מינויו של סרגיי שויגו לתפקיד שר ההגנה של רוסיה קודמה תוכנית להקמת כוחות האוויר והחלל בצעד שנועד לייעל את פעילות חיל האוויר הרוסי, חילות ההגנה האווירית וחיל החלל והפעלתם תחת פיקוד מבצעי מאוחד.

טבילת האש הראשונה של הכוחות הייתה בעת המבצע הרוסי בסוריה מספטמבר 2015.

## משימות
ממוזער|300px|נשיא רוסיה מעניק את דגל כוחות האוויר והחלל למפקד הכוחות, 17 במרץ 2016.
כוחות האוויר והחלל מבצעים שלל משימות, לרבות:
* הפעלת כוחות ההגנה האווירית והחלל כתגובה לפגיעות מהאוויר והחלל;
* הריסת אובייקטים ופגיעה בחיילי אויב תוך שימוש בנשק קונבנציונלי ולא קונבנציונלי;
* הענקת תמיכה אווירית לכוחות הקרקע, באמצעות חיל האוויר הרוסי;
* תקיפת מתקני שיגור של טילים בליסטיים של האויב, שעשויים לאיים על תשתיות לאומיות;
* לספק את רמות הניהול הגבוהות ביותר תוך הסתמכות על מידע אמין על גילוי של טילים בליסטיים;
* ניטור אובייקטים וחפצי חלל וזיהוי איומים מהחלל, ובמידת הצורך, לפעול כנגד איומים כאלה;
* שיגור חלליות לחלל לצורך שימוש צבאי, שיגור לוויינים צבאיים;
* תחזוקת מערכות לווייניות צבאיות ואמצעי שיגור ובקרה.

## מבנה
### חיל האוויר

**חיל האוויר** (ברוסית: **Вое́нно-возду́шные си́лы **) הוא חיל אווירי שמטרתו לספק את ההגנה והתמיכה האווירית עבור צבא רוסיה

### חיל החלל

**חיל החלל** (ברוסית: **Косми́ческие войска́**) הוא סוכנות החלל הצבאית האחראית לניטור איומים מהחלל וביצוע שיגורים לחלל לצרכים צבאיים.

### כוחות נ"מ
**הכוחות נגד טילים ומטוסים** (ברוסית: **Войска противовозду́шной и противораке́тной оборо́ны**) הם חיל נ"מ של רוסיה. בשנים 1992–1997 פעל כחיל עצמאי השווה ברמתו לחיל האוויר.

## פיקוד
ממוזער|דגל המפקד העליון
מפקדי כוחות האוויר והחלל מונו לראשונה בצו של נשיא רוסיה ולדימיר פוטין מספר 394 מה-1 באוגוסט 2015.

### מפקדים

## קישורים חיצוניים

* 
* כוחות האוויר והחלל באתר משרד ההגנה הרוסי 

## הערות שוליים

קטגוריה:הכוחות המזוינים של הפדרציה הרוסית
קטגוריה:גופי לוחמת חלל
קטגוריה:חילות אוויר
קטגוריה:המעורבות הרוסית במלחמת האזרחים בסוריה: יחידות, ארגונים ואישים
אנה קארנינה (סרט, 2017)

**אנה קארנינה** (ברוסית: **Анна Каренина**, ידוע גם בשמו המלא "אנה קרנינה. סיפורו של ורונסקי"; Анна Каренина. История Вронского ברוסית) הוא סרט קולנוע רוסי, עיבוד קולנועי בגרסה חדשה לספרו הקלאסי של לב טולסטוי,"אנה קארנינה", בבימויו של קארן שחנאזרוב ובכיכובם של מקסים מאטבייב ויליזבטה בויארסקאיה.

הסרט הופק על ידי אולפני הקולנוע מוספילם ושוחרר בגרסה מורחבת כסדרת טלוויזיה בת 8 פרקים; הפרק הראשון שודר בערוץ רוסיה-1 ב-17 באפריל 2017. הסדרה זכתה בפרס התאחדות מפיקי הקולנוע והטלוויזיה על הפסקול. הקרנת סרט הקולנוע החלה ב-8 ביוני 2017.
## עלילה
עלילת הסרט נפרשת לאורך שני קווי עלילה, המחוברים זה לזה בסיפור אחד. האירועים מתרחשים במחצית השנייה של המאה ה-19 ב (1872–1875) ובתחילת המאה ה-20 בסין בזמן מלחמת רוסיה–יפן (1904). הסיפור מתחיל שלושים שנה לאחר מותה הטרגי של אנה קרנינה, בשדות המלחמה הרוסית-יפנית, שלא תוארה ברומן של לב טולסטוי.

בשנת 1904 במנצ'וריה מתנהלת מלחמה. קרונות בית החולים שדה נסוגים עם הצבא הקיסרי הרוסי. בבלבול ששורר הרופא הראשי והמטפל בבית החולים נעלמים. הקצין הבכיר סרגיי אלכסייביץ' קרנין נאלץ לקבל עליו את ניהול בית החולים. בכפר סיני נטוש למחצה שבו ממוקם בית החולים לאחר הנסיגה, פועל קרנין ופוגש קצין פצוע ששמו אלכסיי קירילוביץ' ורונסקי. בלילה סרגיי מגיע למחלקתו של ורונסקי ומבקש לומר לו מדוע אימו, אנה קרנינה, שהוא הכיר לפני שלושים שנה, השליכה את עצמה מתחת לרכבת ואם היה אפשר לשנות משהו באותו ליל גורלי. ורונסקי הזקן מסכים בעל כורחו ומתריע כי לכל אדם יש האמת שלו. הוא מתחיל לספר לבנה הבוגר של אשתו האהובה את סיפור האהבה לאימו, והעלילה מתחילה בצמוד לעלילת הרומן אנה קרנינה.

## צוות השחקנים
*יליזבטה בויארסקאיה - אנה קארנינה
*מקסים מאטבייב - אלכסיי ורונסקי
*ויטאלי קישצ'נקו - אלכסיי קארנין
*קיריל גרבנשצ'יקוב - סרגיי קארנין
*איוואן קולסניקוב - הרוזן אובלונסקי
*אלכסנדר גורבאטוב - הנסיך יאשווין 
*ויקטוריה איסאקובה - דולי
*טטיאנה לוטאייבה - הרוזנת ורונסקי 
*דמיטרי מילר - אחיו של ורונסקי
*סופיה חנדאמירובה - קיטי שצ'רבאצקאיה

## ההפקה
צילומי הסרט החלו בינואר 2016 והושלמו ביוני אותה שנה. צילומי הפנים נערכו באולפני מוספילם במוסקבה בעוד צילומי החוץ נערכו בחצי האי קרים.

## פרסים ומועמדויות

## קישורים חיצוניים
*  

* אנה קארנינה באתר MAVO Productions
* הסרט המלא בערוץ היוטיוב של מוספילם
* מידע על הפקת הסרט באתר סוכנות הידיעות שינהואה 
* "Анна Каренина" глазами Карена Шахназарова באתר Vesti.ru
* מאחורי הקלעים של 'אנה קארנינה' 

## הערות שוליים

קטגוריה:מוספילם 
קטגוריה:סרטים המבוססים על "אנה קארנינה"
קטגוריה:סרטים רוסיים מבוססי ספרים 
קטגוריה:סרטי 2016
קטגוריה:סרטים ברוסית
קטגוריה:מלחמת רוסיה–יפן בתרבות
קטגוריה:סרטי VGTRK
קטגוריה:האימפריה הרוסית בתרבות
בצלאל לאפין

ממוזער|קברו בהר הזיתים
[ממוזער|לוח זיכרון, נמצא ב[רחוב יהודה הלוי 13]]
**בצלאל לאפין** (12 בספטמבר 1856 – 9 בינואר 1939) היה איש עסקים, עסקן ציבור ונדבן. מראשוני מפעילי שירות דיליז'נסים בין יפו לירושלים.

## ביוגרפיה
לאפין נולד בעיר גרודנו ברוסיה הלבנה, י"ב אלול תרט"ז בשנת 1856 למשפחה אמידה מאוד. אביו ר' משה פישל הכהן ממשפחת לאפין (לפין) מליטא, ולאמו שרה פראדל, בת הרב ר' אברהם גרשון חרלפ, אחי הרב הגאון ר' אליעזר חרלפ ממזריטש. והוא בן דודו מדרגה שנייה של ראש קהילת קובנה, הד"ר אבא לפין.

עלה לארץ ישראל עם הוריו בתרכ"ג - 1873. התיישב בירושלים ולמד בישיבת עץ חיים בירושלים. כבר ב־1882 הקים שירות עגלות סדיר בין ירושלים ויפו, במקום נסיעה ברכיבה על פרדות וחמורים, שהייתה נהוגה אז, בטרם התפתחה התחבורה הציבורית בארץ ישראל.

הוא התפרנס גם ממסחר ומקבלנות בנייה. היה פעיל במוסדות צדקה, תמך בתלמידי חכמים ותרם כסף רב לבית החולים ביקור חולים בירושלים (שימש גבאי ראשי שלו), ולבניית בית הכנסת הגדול בית יעקב השוכן בחורבת רבי יהודה החסיד.

בחצרו שבעיר העתיקה, שקבלה את השם, חצר ר' פישל נגיד, הוא מסר את הבית העליון לשימוש בית כנסת, ושם גם למדו בני ישיבת "דגל תורה", ואחרי כן נוסדה שם ישיבת תורת חיים.

לאפין ייסד חברה לגמילות חסדים בשם "מעוז לדל", בנוסף ייסד את "קרן לאפין" למתן בסכומים גדולים לנזקקים.

לאחר שעבר להתגורר ביפו בשנת 1889, הוא ניהל עסק ליבוא ויצוא ביפו בשם "ליברכט את לפין". בשנת 1895 הוא הקים ביחד עם חבריו תלמוד תורה "שערי תורה״. הוא פעל למען בית החולים שערי ציון שהיה בית החולים היהודי הראשון ביפו. עיקר עשייתו הציבורית נודעה במהלך מלחמת העולם הראשונה. היה ממייסדי ישיבת היכל התלמוד ומגבאיה. היה פעיל בעסקי הציבור ובחיי הדת בתל אביב הקטנה.

בתרל"ב נשא לאשה את מרת צירל בת ר' מיכל רבינו (אלול תרי"ד - כסלו ת"ש).. חתנו הוא התעשיין ואיש הציבור אהרן חיות.

נפטר בי"ח טבת, תרצ"ט ונטמן בהר הזיתים.

## הנצחה
בדצמבר 1942 הופנתה הצעה להחלפת שם רחוב התבור בשמו של לאפין אל ראש העירייה ישראל רוקח, ובשנת 1943 החליט ראש עיריית תל אביב לקרוא על שמו רחוב ומקביל לרחוב התבור בשכונת כרם ישראל. הנימוקים לקריאת הרחוב על שמו, מאחר שהיה בין מייסדי העיר ובוניה והקים בה מוסדות ציבור, חסד וצדקה רבים.
מוקירי זכרו של לאפין באותה עת מחו כנגד ההחלטה וראו בקריאת הרחוב הצדדי עלבון, בטענה שמן הראוי היה להנציחו ברחוב מרכזי יותר.

## מאמרי דעה
* 

## לקריאה נוספת
* **מדריך הרחובות**, עיריית תל אביב-יפו, עמוד 236

## קישורים חיצוניים
*  (המשך בעמ' 457)
* 
* 
* 
* 
* 
* 
* 

## הערות שוליים

קטגוריה:יהודים רוסים
קטגוריה:נדבנים ישראלים
קטגוריה:יהודים הקבורים בהר הזיתים: חלקת הפרושים
קטגוריה:אנשי היישוב הוותיק ילידי ארץ ישראל
קטגוריה:יפו: אישים
קטגוריה:בוגרי ישיבת עץ חיים
קטגוריה:הרובע המוסלמי: אישים
קטגוריה:ארץ-ישראלים שנולדו ב-1856
קטגוריה:ארץ-ישראלים שנפטרו ב-1939
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:משפחת חרל"פ
אנה קארנינה (סרט, 2012)

**אנה קארנינה** (**Anna Karenina**) הוא סרט קולנוע בריטי, עיבוד קולנועי לספרו הקלאסי של לב טולסטוי מ-1877,"אנה קארנינה", בבימויו של ג'ו רייט על פי תסריט מאת טום סטופארד ובכיכובם של קירה נייטלי וג'וד לאו. הסרט הוקרן לראשונה בפטיבל הסרטים של טורונטו ויצא לאקרנים ב-7 בספטמבר 2012. הכנסות הסרט הסתכמו ב-69 מיליון דולר לערך, רובן נבעו מהקרנות בינלאומיות.

הסרט זכה בפרס אוסקר לעיצוב התלבושות הטוב ביותר למלבישה ג'קלין דוראן. הסרט הופק על ידי חברת ההפקות "Working Title Films" בשיתוף פעולה עם StudioCanal.
## רקע
הסרט מגולל את קורותיה הטרגיים של אשת החברה והאריסטוקרטיה הרוסית אנה קארנינה, אשתו של הפקיד הבכיר אלכסיי קארנין והרומן שניהלה עם הקצין ורונסקי, בהשתלשלות אירועים שהובילה להתאבדותה.

## תקציר עלילת הסרט
אנה קארנינה, אשתו של פקיד בכיר שנישאה לו מסיבות תועלתניות בלבד, מוצאת אדם שהיא אוהבת באמת, אך היא מגלה שזה בלתי אפשרי מבחינתה לממש את אהבתם.
## צוות השחקנים
*קירה נייטלי - אנה קארנינה
*אהרון טיילור-ג'ונסון - אלכסיי ורונסקי
*ג'וד לאו - אלכסיי קארנין
*מת'יו מקפדיין - הנסיך אובלונסקי
*קלי מק'דונלד - דאריה "דולי" אובלונסקאיה
*אלישיה ויקנדר - יקטרינה "קיטי" שצ'רבאצקאיה
*דונל גליסון - קונסטנטין "קוסטיה" לווין
*אוליביה ויליאמס - הרוזנת ורונסקאיה
*רות' וילסון - הנסיכה אליזבטה טברסקאיה
*אמילי ווטסון - הרוזנת לידיה איוואנובה
*מישל דוקרי - הנסיכה מיאגקיה
*קארה דלווין - הנסיכה סורוקינה
*אמרלד פנל - הנסיכה מרקלובה
*הולידיי גריינג'ר - ברונית
*ביל סקארסגארד - מחוטין

## ביקורות ופרסים
הסרט זכה לרייטינג ממוצע של 69% מביקורות באתר Rotten Tomatoes. מבקרי הקולנוע שיבחו את צוות השחקנים, אך ביקרו לשלילה את הסגנון הכבד ובכך שמרבית העלילה מתרחשת על בימת תיאטרון.

הסרט היה מועמד בארבע מועמדויות שונות בטקס פרסי אוסקר ה-85, ובשש מועמדויות בטקס ה-66 של פרסי האקדמיה הבריטית לקולנוע, כאשר בשניהם ג'קלין דוראן, המעצבת, זכתה על הסרט בקטגוריית עיצוב התלבושות. בנוסף, הסרט זכה לשש מועמדויות בטקס ה-17 של פרסי הלוויין.

## קישורים חיצוניים

## הערות שוליים

קטגוריה:האימפריה הרוסית בתרבות
קטגוריה:סרטי 2012
קטגוריה:סרטי קומדיה בריטיים
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטים בריטיים מבוססי ספרים
קטגוריה:סרטים המבוססים על "אנה קארנינה"
קטגוריה:סרטים שעלילתם מתרחשת ברוסיה
קטגוריה:זוכי אוסקר: התלבושות הטובות
קטגוריה:סרטי דרמה רומנטית אמריקאיים
Cloud Nine

**Cloud Nine** (בעברית: **ענן תשיעי**) הוא אלבום הבכורה של הדי ג'יי והמפיק הנורווגי, קייגו. האלבום יצא לאור ב-13 במאי 2016, על ידי חברות התקליטים סוני מיוזיק ואולטרה מיוזיק. מתוך האלבום יצאו שישה סינגלים.

## סינגלים
הסינגל הראשון של האלבום, "Firestone", בו משתתף זמר הרית'ם אנד בלוז האוסטרלי, קונרד סוול, יצא ב-1 בדצמבר 2014. זהו סינגל הבכורה של קייגו, והוא הצליח להיכנס למצעדי פזמונים של מעל 14 מדינות ברחבי העולם והגיע למקום הראשון במצעד הנורווגי. כאשר הסינגל יצא, היה מיד הצלחה בינלאומית, והעלה את הפופולריות של תת-הז'אנר האוס טרופי. לקראת סוף 2015, אושר ש"Firestone" יהיה הסינגל המוביל של האלבום.

הסינגל השני, "Stole the Show", בו משתתף פרסון ג'יימס, יצא ב-23 במרץ 2015 והצליח להגיע למקומות גבוהים יותר מ"Firestone" במצעדים רבים. מיד לאחר הוצאת השיר הוחתם ג'יימס לחברת תקליטי RCA והוציא גרסת סולו משלו לשיר.

"Nothing Left", בו משתתף וויל הרד, יצא בתור הסינגל השלישי מהאלבום ב-31 ביולי 2015. סינגל זה לא זכה לפרסום כמו קודמיו, ובעקבות זאת הגיע למקומות נמוכים יותר במצעדים.

הסינגל הבא, "Stay", בו שרה הזמרת מאטי נויס, יצא כסינגל הרביעי מהאלבום ב-4 בדצמבר 2015. מיד לאחר יציאתו נכנס למצעדים רבים.

הסינגל החמישי, "Raging", בו שר Kodaline, יצא ב-1 באפריל 2016.

### סינגלים שיווקיים
לאחר עיכוב תאריך היציאה של האלבום, הודיע קייגו כי יוציא 3 סינגלים שיווקיים. הסינגל השיווקי הראשון, "Fragile" יצא ב-18 במרץ 2016. זהו שיתוף פעולה עם Labrinth.

הסינגל השיווקי השני, "I'm In Love", בו שר ג'יימס וינסנט מקמורו, יצא ב-22 באפריל 2016.

## ביקורות ודירוגים

Cloud Nine, קיבל מספר ביקורות ממבקרי מוזיקה. באתר Metacritic, שמציג ציון משוקלל של כל הביקורות, קיבל האלבום דירוג של 54 בהתבססות על 4 ביקורות. דיוודיד סמית' מ*Evening Standard* נתן לאלבום 2 כוכבים מתוך 5, ואמר ש*Cloud Nine* הוא . ביקורת שלילית יותר הייתה של בן בומונט-ת'ומאס מעיתון הגרדיאן שכתב שהשירים , וקרא לאלבום 

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומי קייגו
קטגוריה:אלבומי זהב בארצות הברית
קטגוריה:אלבומי זהב בממלכה המאוחדת
קטגוריה:אלבומי חברת סוני מיוזיק אנטרטיינמנט
המכללה הצבאית המלכותית בסנדהרסט

**המכללה הצבאית המלכותית הבריטית בסנדהרסט** (באנגלית: **Royal Military College**; בראשי תיבות: **RMC**) היא אקדמיה צבאית, שנוסדה ב-1802 ונועדה להכשיר קציני חיל רגלים וקציני פרשים לצבאות אנגליה והודו הבריטית.

## היסטוריה
המכללה הייתה פרי יוזמתו של ג'ון לה מרשאנט , יוזמה שנתקלה תחילה בהתנגדות הפרלמנט להענקת התקציבים הדרושים, ודווקא בתקופה של המלחמות הנפוליאוניות. קודם לכן לא היה בבריטניה מוסד מתאים להכשרת קציני צבא, מלבד האקדמיה הצבאית המלכותית בווליץ', שנוסדה ב-1741 והכשירה קציני תותחנות. המכללה הצבאית, שהוקמה ב-1802 להכשרת קציני רגלים ופרשים, נועדה הן לקצינים בתפקיד והן לצוערים המועמדים לקצונה.

בשנת הקמתה, 1802, נוסדו גם האקדמיה הצבאית סן-סיר של צבא צרפת והאקדמיה הצבאית וֶסט פּוֹינט של ארצות הברית.

ב-1812 עברה המכללה למשכנה בסנדהרסט שבמחוז ברקשייר.

במלחמת העולם השנייה גויסו רבים מהצוערים והמדריכים לשירות פעיל. עם זאת המשיכה המכללה בהכשרת קציני חי"ר, ומ-1942 ועד סוף המלחמה שימש הקמפוס בסנדהרסט לאימון צוערי שריון.

ב-1947 מוזגה המכללה עם האקדמיה הצבאית המלכותית בווליץ' ליצירת האקדמיה הצבאית המלכותית בסנדהרסט ובמטרה להעניק הכשרה לקצונה בכל החילות.

## קישורים חיצוניים

* תולדות המכללה הצבאית בסנדהרסט עד 1900 
* המכללה הצבאית בסנדהרסט במלחמת העולם הראשונה 

*
קטגוריה:בתי ספר לקצינים
קטגוריה:הצבא הבריטי
קטגוריה:ברקשייר
ירום

קטגוריה:שמות פרטיים עבריים לגברים
קטגוריה:שמות משפחה עבריים
יהודית אקרמן

**יהודית אקרמן**, טניסאית שולחן עבר, הייתה חמש פעמים אלופת ישראל בטניס שולחן לנשים יחידות (1963 - 1966, ו-1968). היא שיחקה בקבוצת מכבי תל אביב ולאחר שנת הסגר (1968) שיחקה בקבוצות הפועל תל אביב ואס"א תל אביב.

## קישורים חיצוניים
* יהודית אקרמן, באתר מורשת הפועל
* 
* 
* 
* 

## הערות שוליים

קטגוריה:אלופות ישראל בטניס שולחן
אנה קארנינה (סרט, 2009)

**אנה קארנינה** (ברוסית: **Анна Каренина**) הוא סרט קולנוע רוסי, עיבוד קולנועי לספרו הקלאסי של לב טולסטוי,"אנה קארנינה", בבימויו של סרגיי סולוביוב ובכיכובם של טטיאנה דרוביץ' ואולג יאנקובסקי.

הפקת הסרט הושלמה בשנת 2007 אך בשל התנגשויות בלוחות הזמנים של סרט דומה בשם "אסא-2" בעל אותו קו עלילה הקרנת הבכורה נדחתה לשנת 2009. בשנת 2013 שודרה בערוץ הראשון הרוסי הגרסה הטלוויזיונית בסדרת טלוויזיה בת 5 פרקים.

הסרט זכה בפרס ניקה (האוסקר הרוסי) בקטגוריית עיצוב התלבושת הטוב ביותר.

## תקציר עלילת הסרט
אנה קארנינה היא אשתו היפה והצעירה של אלכסיי קארנין. היא נפגשת בחשאי עם הקצין ורונסקי לאחר שמתאהבת בו קודם במפגש אקראי, אך מוצאת עצמה ניצבת על פרשת דרכים ונקרעת בין אהבתה לרוזן ורונסקי ולבין נישואיה לקארנין.

## צוות השחקנים
*טטיאנה דרוביץ' - אנה קארנינה
*יארוסלב בויקו - אלכסיי ורונסקי
*אולג יאנקובסקי - אלכסיי קארנין
*סרגיי גרמאש - קונסטנטין לוין/הקריין
*אלכסנדר אבדולוב - הרוזן אובלונסקי
*ילנה דרובישבה - דולי
*מריה אניקאנובה - קיטי שצ'רבאצקאיה

## קישורים חיצוניים

קטגוריה:סרטים המבוססים על "אנה קארנינה"
קטגוריה:סרטים רוסיים מבוססי ספרים
קטגוריה:סרטי 2009
קטגוריה:סרטי קומדיה רומנטית
קטגוריה:סרטים ברוסית